**AKTYVI SUBALANSUOTA PAMOKA 3 X 15**

Jašiūnų Mykolo Balinskio gimnazija

(Švietimo įstaigos pavadinimas)

|  |  |  |
| --- | --- | --- |
| **Mokytojų**  **kūrybinės**  **laboratorijos** | **C:\Users\inesa_suchocka\Documents\herbai-logotipai\herbas2.gif** | **C:\Users\inesa_suchocka\Desktop\Logo1.png** |

**Data: 2019-03-14  
Dalykas / ugdomoji veikla:** **Lietuvių kalba ir literatūra**

**Klasė / grupė: IV G**

**Planą sukūrė:** Jašiūnų M.Balinskio gimnazijos mokytoja Lucija Mickevič-Ozarovska

*(mokytojo vardas, pavardė)*

**Pamokos (pamokų ciklo) /užsiėmimo pavadinimas** Esė. Trys Sigito Parulskio tekstai

|  |  |
| --- | --- |
| **Pamokos/užsiėmimo idėja** | |
| *Suaktyvinti mokinius* | |
| **Mokinių/vaikų skaičius** | *11* |
| **Pamokų/užsiėmimų skaičius**  **(Trukmė)** | *1* |
| **Pamokos/užsiėmimo tikslai** | Supažindinti mokinius su esė žanro apibrėžimu ir S.Parulskio tekstais |
| **Pamokos/užsiėmimo uždaviniai** | Mokiniai dirbdami grupėse išnagrinės S.Parulskio tekstus, atskleis pagrindinę mintį, problemą, pateiks savo požiūrį į iškeltą klausimą, apibūdins S.Parulskio tekstus |
| **Mokymosi/ugdymosi aplinkos, priemonės ir (ar) technologijos** | Skaidrės, užduočių lapas, padalamoji medžiaga - tekstai |
| **Pamokos/užsiėmimo eiga, mokymo(si)/ugdomųjų veiklų aprašymas** | |
| 1.Namų darbo patikrinimas. Taip ir Ne metodu **(10 min.)**  Žiūrėjo: <https://www.youtube.com/watch?v=fYYEvEJvEFY>  Skaitė Polo Gremo straipsnį apie esė. (žr. priedą)  **Aš: Namuose žiūrėjo vaizdo įrašą, interviu su S.Parulskiu, paskaitėte apie jį vadovėlyje. Greitai pasitikrinu, kokios žinios išliko:**  a. Atsakykite TAIP arba NE į šiuos klausimus. Vertinimas kaupiamasis  1. Ar tiesa, kad, anot Polo Gremo (Paul Graham), rašant esė svarbu išsiaiškinti tiesą, suvokti esmę, tai tarsi galvojimas balsu. (Taip)  2. Ar tiesa, kad vienas svarbiausių esė bruožų – objektyvumas. (Ne, subjektyvumas, autorius plėtoja temą reikšdamas savo požiūrį)  3. Ar tiesa, kad, esė turi būti įspėjama, be jokių netikėtumų? (Ne, atvirkščiai)  4. Ar tiesa, kad Polas Gremas (Paul Graham) mano, jog esė rašymą galima lyginti su upės tėkme ir eseistui „tekėti reikia įdomiai“ (Taip)  5. Ar tiesa, kad S.Parulskis dažnai laikomas rašytoju provokatoriumi? (Taip)  6. Ar tiesa, kad rašytojui svarbu, kad jam pačiam patiktų jo tekstas, o ne kad jis tekste patiktų skaitytojui? (Taip)  7. Ar tiesa, kad S.Parulskis yra sakęs, kad poeziją reikia rašyti jaunystėje, su laiku norisi vis rečiau ją kurti? (Taip)  8. Ar tiesa, kad, anot S.Parulskio, knygų skaitymas daugiau džiaugsmo teikia dabar negu vaikystėje? (Ne)  **b. Taigi, kas galėtų pasakyti, kas yra ta esė? Kas būdinga šiam žanrui?**  **Esė – (pranc. essai – bandymas). Temoje skelbiami tekstai, kuriems būdingas mokslinio, publicistinio ir meninio stiliaus elementų jungimas. – tarsi hibridinis žanras. Ji neatsiejama nuo minties laisvės, tai laisva rašančiojo saviraiška, pamąstymai, svarstymai. Dažnai joje gvildenamos šiuolaikinės problemos.**  **2. Aš: Perskaitysiu vieno S.Parulskio teksto ištrauką, ji turėtų jums sudaryti tam tikrą nuomonę apie rašytojo kūrybos bruožus. Savo mintis užrašysite**  Skaitau iš knygos „Mano tikėjimo iltys“ teksto fragmentą 172 psl. **(5 min)**  3. Mokiniai lapeliuose pabaigia sakinį, arba 2 sakinius parašo. Nusprendžia kokio tai žanro tekstas, užduočių lapuose parašo savo įspūdžius apie tekstą. Savo nuomonę norintys pasako garsiai.  *Sigito Parulskio tekstas ................................................*  **4. Aš: Kaip jau tikriausiai žinote, kad S.Parulskis yra šiuolaikinis rašytojas. Šiandien yra žinomas kaip eseistas, romanistas, dramaturgai ir poetas.** **Šio eseisto tekstai parašyti tarsi dienoraščio forma. Šiandien skaitysime jo esė.**  5. Suskirstyti į grupes, išdalinti tekstus su užduotimis  1.Interpretuokite esė teksto pavadinimą. Kaip jį suprantate?  2.Kokia teksto pagrindinė mintis?  3.Kokios mintys jums pasirodė įdomiausios, netikėtos? (Galima pacituoti, pabraukti tekste)  4.Kodėl šis tekstas priskiriamas esė žanrui?  Dirba **(*10 min)***  6. Persodinami taip, kad naujose grupėse būtų po vieną buvusių grupių atstovų. Turi vieni kitus supažindinti su savo tekstų turiniu, problematika, veikėjų požiūriu  Dirba apie **(*10 min)***  7. Klausinėju visų grupių atstovų apie tai, ką sužinojo. **(5 min)**  **8. Aš apibendrinu:**  **Man Parulskis yra tas, kuris atveria akis, kartais net šiurkšoku grubiu žodžiu pasako tiesiai šviesiai, ką mes bandome užmaskuoti.**  **„Apie išpažintį, atvirumą ir kitus demonus“ – neverta patikėti savo paslapčių artimiems žmonėms silpnumo akimirką, nes galima imti nekęsti savo artimo. *Niekas nenori gyvo silpnumo, savo pralaimėjimo, savo apsinuoginimo liudytojo.* *Todėl psichoterapeutas yra geriausia išeitis.* Mes jam sumokame ir todėl nesijaučiame esą skolingi, tai tas pats kaip išsipasakoti pakeleiviui, kurio daugiau nepamatysime, kas neprimins mums apie mūsų silpnybes.**  **„Septynios vienatvės pozicijos“ – įdomi mintis apie tai, kad vienatvę mėgsta tik poetai ir atsiskyrėliai, ir todėl, kad tai savotiškas jų įrankis. Kuo įtikinamiau ir originaliau samprotausi apie vienatvę, tuo didesnis gerbėjų būrys sups. Paradoksas: žmonių daugėja ir nepaisant to daug vienišų. Kuo daygiau mechanizmų sukuria žmogus savo pramogai, tuo vienišesnis tampa. Fecebook – milžiniškas veidrodis Narcizui, save įsimylėjusiam žmogui. Kuo daugiau personažų tūno socialiniuose tinkluose, tuo vienišesni jie yra ir bijo realaus bendravimo.**  **„Valgykime dievą, kol šviežias“ – provokuojantis pavadinimas. Tekstas kalba apie pseudotradicijas. Per šventes, Kūčias, būtina laikytis tokių tradicijų kaip : 12 patiekalų, karpis, o tikroji šventės prasmė pamirštama. Vien apisirijimas. Kadaise tie 12 patiekalų turėjo prasmę, nes žmonės pasninkavo, dabar to beveik nedaro. Ir vis tiek gamina, o kartais net reikalauja laisvos dienos, kad galėtų pagaminti tuos patiekalus. Karpis tapo svarbesnis už tikėjimą.**  9. Apibendriname: Per 2 minutes lapeliuose tęsia mintį :  ***(3 min)***  *Skaityti S.Parulskio tekstai priskiriami esė žanrui, nes..........................*  10. Paskaito savo mintis. Surenku (kaupiamajam pažymiui) **(3 min)**  **11. Namų darbas: Remdamiesi skaitytais tekstais parašykite pastraipą:**  **S.Parulskis esė tekstuose, praskleisdamas asmeninę patirtį, iškelia aktualius šiuolaikiniam žmogui vertybių klausimus.**  12. PAPILDOMAI 2 minutes kuriame sinkveiną - refleksiją **(3 min)**  *1 daikt*  *2 būdv*  *3 veiksm*  *4 žodžių posakis*  *1 daikt.*  Pateikiu pirmą žodį: **Parulskis, Pamoka, Esė**  13. Skaito, surenku darbus **(1 min)**  14.Vertinimas ***(1 min.)***  **Aš: Kaip sekėsi dirbti šiandien? Kam užduotys pasirodė sunkokos? Kas nesisekė? O kas labiausiai sekėsi?**  **Vertinsiu visus lapelius pridėsiu po balą aktyviai dalyvavusiems pamokoje.** | |
| **Priedai** | *Nurodyti pavadinimus, dokumentus pridėti žemiau.*  *1 priedas – namų darbo tekstas, 2 priedas – užduočių lapas, 3 priedas – S.Parulskio tekstai* |
| **Rezultatai** | **Uždavinys įgyventintas** |

**Rekomendacijos mokytojams**: *(1 – 3 punktai)*

**1 priedas**

Esė kaip literatūros žanras

***Paul Graham (Polas Gremas)***

Esė rašoma tam, kad pabandytum suprasti.

Ką suprasti? Kol kas Jūs to nežinote, todėl negalite pradėti teiginiu, nes jo neturite. Esė pradedama ne baigta mintimi, o klausimu. Jūs matote pravertas duris, jas atidarote, įeinate, kad pamatytumėte, kas už tų durų.

Jeigu tikslas – ką nors išsiaiškinti, kodėl apskritai reikia rašyti? Galima juk atsisėsti ir pagalvoti. Čia slypi M. de Montenio didžiojo atradimo esmė: išreikšdami idėjas Jūs padedate joms atsirasti.

Mokykliniame rašinyje Jūs aiškinate skaitytojui savo idėjas. Rašydamas esė, Jūs rašote sau, galvojate balsu.

Vis tik rašote ne tik sau ir ne bet ką. Panašiai, kaip laukdami svečių susitvarkote namus, rašydami tekstą, kurį vėliau žmonės skaitys, nemažai galvojate, kaip pasakyti, kad Jus suprastų. Vadinasi, auditorija yra svarbi.

Esė autorius ir kelia klausimą, ir aiškinasi, ieško atsakymų. Rašinyje Jūs neieškote tiesos, prieš rašydamas jau žinote, tad renkatės tikslią kryptį, argumentuodamas, įrodydamas. Rašant esė, užduotis yra kita – išsiaiškinti tiesą, suvokti esmę. Rašyme slypi tiesos ieškojimas, tad laisva teksto kompozicija yra savaime esė rašymui būdinga, priešingu atveju – būtų įtartina.

Galima rašymą lyginti su upės tėkme. Rašytojui eseistui tai reikštų „tekėti įdomiai“. Jis žino, apie ką rašys, bet konkrečios mintys rašant pačios įgauna formą, laisvai besišakodamos nuo vienos pastraipos į kitą.

Kartais – ir upėms taip atsitinka – turi aplenkti uolas – grįžti: kai nebeturi idėjų, kartais tenka grįžti septynias pastraipas atgal ir vėl pradėti svarstyti kita linkme.

Iš esmės esė būdinga minčių tėkmė, bet išvalyta, be šiukšlių. Mintims, kaip ir natūraliam pokalbiui, būdinga nesutvarkyta raiška. Tokį tekstą skaityti būtų nelengva. Todėl autorius turi iškirpti, kas nereikalinga, ir perteikti mintį, ją išreikšdamas vaizdžiai, kaip iliustratorius, kuris pieštuku paryškina eskizo kontūrus. Bet daug keisti nenaudinga, kad neprarastumėte originalo spontaniškumo.

Kaip parašyti įdomią esė? Kas yra įdomu?

Įdomu tai, kas stebina, yra netikėta. Jei prietaiso mygtukas panašus į tokį, kuris stabdo, tai jį ir reikėtų panaudoti tam, kad stabdytų mechanizmą. Esė elgiamasi priešingai – renkamasi, kas nenuspėjama, netikėta. Beje, vienas būdų sužinoti, kiek įmanoma daugiau, – klausti, ko pašnekovas nesitiki.

Netikėtumas svarbus ne tik todėl, kad sužinotumėte, ko nežinojote, – jis prieštarauja įprastam įsivaizdavimui, trafaretiškų svarstymų krypčiai. Tai kaip maistas, kurį ne tik sveika valgyti, bet kuris veikia tarsi priešnuodis visiems iki šiol suvalgytiems nesveikiems patiekalams.

Kaip atrasti netikėtus dalykus? Tai sudaro pusę darbo (kita pusė – minčių raiška). Įsivaizduokite skaitytoją. Rašykite apie dalykus, apie kuriuos daug galvojote. Jeigu Jus nustebins netikėta mintis, tai ir daugumai skaitytojų ji gali būti netikėta.

Rašant esė reikės dviejų sudedamųjų dalių: kelių temų, kurias ilgai svarstėte, ir gebėjimo įžvelgti netikėtumą. Gebėjimas įžvelgti netikėtus dalykus nėra įgimtas. Kuo didesnė kultūrinė patirtis, tuo daugiau dalykų kelia nuostabą. Ir klausimų. Naudinga klausti *„kodėl?“*, – ne atsitiktinius klausimus, kaip klausia trejų metų vaikai (tokių klausimų gali būti galybė), bet provokuojančius, siūlančius pažvelgti kitaip.

Kaip sugalvoti vaisingus, esminius klausimus?

Įdomu kelti klausimus apie dalykus, kurie atrodo keisti ar neteisingi. Pavyzdžiui, kodėl yra ryšys tarp humoro ir nelaimės, kodėl mums juokinga, kai herojus (net ir tas, kuris mums patinka) paslysta ant banano žievės? Tokiam klausimui galėtų būti skirta visa esė, pilna netikėtų atradimų. Kartais tokių, kurie priverčia nusijuokti. Kodėl geros idėjos dažnai yra linksmos? Todėl, kad netikėtos.

Pravartu bloknote pasižymėti dalykus, kurie nustebino. Nebūtinai juos panaudosite rašydami esė. Vertinga tai, kad, užrašydami popieriuje, užrašote mintį ir galvoje.

Studijuokite daugybę skirtingų dalykų, nes neįtikėtinos sąsajos, patys įdomiausi netikėtumai atrandami studijuojant. Tą patį reikėtų pasakyti apie knygas ir dailės darbus. Ką bestudijuotumėte, Jūsų interesų lauke turėtų būti ir istorija.

Jei Jus kokia nors tema sudomino, pasikliaukite intuicija ir gilinkitės. Įpraskite atkreipti dėmesį į dalykus, kurių Jus mokė nepastebėti kaip „netinkamų“, „nepriimtinų“, kurie, tarkim, nelaikomi svarbiais, nesusiję su Jūsų gyvenimu ir neturėtų Jums rūpėti.

P. Graham pateikia pavyzdį: jį visuomet intriguoja vyro šukuosena, kai žmogus atrodo taip, tarsi būtų užsidėjęs savo plaukų beretę. Susidomėjimas šukuosena galėtų būti aktualus nebent paauglėms. Visgi smalsumą kėlęs klausimas buvo toks: nejaugi žmogus nesuvokia, kaip keistai jis atrodo? Netikėtas atsakymas: tokia jo išvaizda yra tolygaus, ilgo keitimosi rezultatas. Iš pradžių vyras šukuodavo plaukus ant plinkančio pakaušio. Nuolat tai kartodamas 20 metų, užšukuodamas plaukus ant didėjančios plikės, jis sukūrė siaubingą šukuoseną.

Tolygios, nuoseklios permainos – labai galinga jėga. Ši jėga gali būti panaudota konstruktyviems tikslams: kaip, pats nepastebėdamas, pamažu gali virsti pajuokos objektu, taip ir sukurti tai, apie ką net nesvajojai ir niekada neplanavai. Iš esmės taip kuriama didžioji programinės įrangos dalis. Pradedi užrašydamas paprasčiausios sistemos branduolį (ar tai sunku?), o tai po truputį išauga į galingą sistemą. Kitas žingsnis galėtų būti klausimas: ar įmanoma ką nors panašaus padaryti tapant, kuriant novelę?

Matote, kiek galima atrasti, keliant ir nereikšmingą klausimą? Vienintelis patarimas esė autoriams būtų toks: nesivadovaukite kitų nurodymais. Nerašykite apie tai, ko skaitytojas tikisi; iš to, ko tikiesi, nieko negalima išmokti.

**1. Esė apibrėžimas, svarbiausi šio žanro atpažinimo kriterijai.**

Esė – tai raštu pateikiamos intelektualios autoriaus mintys kitiems visuomenės nariams, paremtos netikėtumu ir bandymu įsigilinti į jam rūpimą klausimą bei atskleisti jo esmę.

Esė atpažinimo kriterijai:

* Subjektyvumas. Tai yra vienas ryškiausių esė bruožų, kuris dažnai ir nulemia šio žanro stilių Autorius plėtoja temą, reikšdamas savo nuomonę, požiūrį, pats vertindamas.
* Aktualijos. Esė aptariami įvykiai, kurie svarbūs daugeliui visuomenės narių.
* Platus temų spektras. Autorius gali pasirinkti jam rūpimą temą.
* Netikėtumas, kitoks požiūrio kampas. Tai leidžia autoriui kalbėti kitaip nei įprasta. (Esė kaip literatūros žanras.
* Intelektualumas. Autorius kalbėdamas remiasi ir savo intelektualine patirtimi.
* Vaizdingumas. Vaizdinga kalba pritraukia skaitytojus.
* Asociatyvus kalbėjimas. Autorius kalbėdamas kuria netikėtas asociacijas.
* Ironija ir autoironija. Ironija ir autoironija padeda kurti netikėtumo įspūdį. Autoironiškas požiūris į save leidžia išsaugoti tapatybę.
* Analogijos. Esė remiasi analogijomis. Svarbu sukurti kontrastą tarp pavyzdžių ir požiūrių
* Keli mąstymo būdai. Tai lemia kelių stilių susipynimą.
* Žmogaus ir pasaulio vienovės refleksija. Skiriamas nemažas dėmesys amžiniesiems filosofiniams klausimams. Autorius sieja dabartį su praeitimi ar ateitimi bei įvairiomis situacijomis.

*Užduotys.*

* Apibrėžkite esė, suformuluokite svarbiausius šio žanro atpažinimo kriterijus.
* Nurodykite Jums įdomiausios eseistikos pavyzdžių. Parašykite trumpą komentarą, kodėl būtent šio autoriaus esė išskyrėte.
* Tumpai apibendrinkite savo įžvalgas: kokias galimybes eseistui teikia šis žanras.
* **2. Įdomiausi eseistikos pavyzdžiai**
* Kaip man įdomiausią eseistą galėčiau įvardinti S. Parulskį (esė „Bloga knyga“, „Kvapas“).
* Šis autorius išsiskiria iš kitų, nes sugeba ir šokiruoti, nustebinti savo erudicija, ir itin priartėti prie paprasto skaitytojo. Kai kurios gyvenimiškos situacijos aprašytos nepaprastai realiai, lyg pats būtum tai patyręs. Atkreipiamas dėmesys į smulkmenas.
* Šio autoriaus esė „Kvapas“ teko skaityti prieš kelis metus, bet dar iki šiol galiu atminti, užuosti tą kvapą, apie kurį jis rašė.
* **3. Kokias galimybes eseistui teikia šis žanras?**
* Esė autorius gali rinktis iš daugybės temų, tai leidžia kalbėti jam pačiam įdomiu klausimu. Jis turi teisę pateikti savo įžvalgas, nuomonę, kuri gali būti kiek netikėta skaitytojui.
* Eseistas gali rašyti tokiu stiliumi, kuris artimas jo mąstymo, minčių tėkmei. Kurdamas asociacijas, ironizuodamas save, jis plečia savo galimybes rašyti apie jam dar neatrastas tiesas.
* Esė žanras suteikia laisvę autoriui subjektyviai mąstyti, vertinti.

**2 priedas**

**Užduočių lapas V.P \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tema: Šiuolaikinė esė. Trys Sigito Parulskio tekstai

1. Pabaikite mintį (1, 2 sakiniais)

*Sigito Parulskio tekstas ..................................................................................................*

*.........................................................................................................................................*

*........................................................................................................................................*

1. Dirbdami grupėje atsakykite

1.Interpretuokite esė teksto pavadinimą. Kaip jį suprantate?

2.Kokia teksto pagrindinė mintis?

3.Kokios mintys jums pasirodė įdomiausios, netikėtos? (Galima pacituoti, pabraukti tekste)

4.Kodėl šis tekstas priskiriamas esė žanrui?

*Juodraštis* .........................................................................................................................................

..........................................................................................................................................................

..........................................................................................................................................................

.........................................................................................................................................................

........................................................................................................................................................

........................................................................................................................................................

1. Pabaikite mintį (1, 2 sakiniais)

*Dabar manau, kad S.Parulskio tekstai.........................................................................*

*....................................................................................................................................*

*.....................................................................................................................................*

1. Papildoma užduotis - refleksija

Apibendrindami pamoką sukurkite sinkveiną:

*1 daikt*

*2 būdv*

*3 veiksm*

*4 žodžių posakis*

*1 daikt.*

**3 priedas**





